14. ΒΑΣΙΛΙΚΟΝ ΔΙΑΤΑΓΜΑ της 22 Ιουν./2 Ιουλ. 1951 Περί εισαγωγής εις Δωδεκάνησον των διατάξεων περί όρων πωλήσεως και χρησιμοποιήσεως πετρελαίου εσωτερικής και εξωτερικής καύσεως. Έχοντες υπ’ όψιν τας διατάξεις του άρθρ.1 του υπ’ αριθ. 655/1948 Ν.Δ/τος «περί τρόπου εισαγωγής εις την Δωδεκάνησον φορολογικών κλπ. νόμων αρμοδιότητος Υπουργείου Οικονομικών και διαχειρίσεως των περιουσιακών στοιχείων του Ελληνικού Δημοσίου κλπ.» και την υπ’ αριθ. 350/16.5.51 σύμφωνον γνώμην του Συμβουλίου της Επικρατείας, προτάσει του Προέδρου της Κυβερνήσεως και των επί της Δικαιοσύνης και επί των Οικονομικών Υπουργών, απεφασίσαμεν και διατάσσομεν: Σελ. 388(γ) 118 – 64 Άρθρον μόνον.-Από 1 ης  Ιουλ. 1951 εισάγονται εις Δωδεκάνησον αι διατάξεις του υπ’ αριθ. 644/1937 Α.Νόμου «περί όρων πωλήσεως και χρησιμοποιήσεως πετρελαίου εσωτερικής και εξωτερικής καύσεως», ως ούτος ετροποποιήθη και συνεπληρώθη μεταγενεστέρως. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. 